**Robert Golob**, født 23. januar 1967, er en slovensk forretningsmann og politiker som har vært Slovenias statsminister siden 1. juni 2022. Han har også vært leder for det sosial-liberale partiet Frihetsbevegelsen (Gibanje Svoboda, GS) siden januar 2022.

Biografi
--------

Golob er utdannet elektroingeniør fra University of Ljubliana (1994) og Georgia Institute of Technology i Atlanta, USA.

### Politisk karriere

Fra mai 1999 til juni 2000 var han statssekretær i Slovenias finansdepartement i regjeringen til Janez Drnovšek fra det liberal-demokratiske parti. I 2002 ble han valgt inn i bystyret i Nova Gorica og han hadde sete der helt til 2022. I 2011 sluttet han seg til partiet *Positive Slovenia* som ble stiftet av ordføreren i Ljubliana, 
Zoran Janković. I 2013 og 2014 oppsto det en splittelse i partiet mellom grunnleggeren og lederen Janković og statsminister Alenka Bratušek. Golob prøvde først å megle mellom de to fraksjonene, men da det ble et brudd valgte han å følge utbryterne i *Alenka Bratušeks parti* (Stranka Alenke Bratušek, SAB). Han ble en av partiets nestledere. Etter at partiet gjorde et svært dårlig valg i 2014 hvor de bare fikk fire mandater i nasjonalforsamlingen, trakk han seg fra rikspolitikken og konsenterte seg om lokalpolitikk i Nova Gorica. I 2021 bestemte han seg for å gjenoppta politisk arbeid på riksnivå.

### Statsminister

I januar 2022 ble han leder i det lille partiet Green Actions Party og endret partinavnet til *Frihetsbevegelsen* (Gibanje Svoboda, GS). Ved parlamentsvalget 24. april 2022 gjorde partiet hans et svært godt valg og fikk 41 av totalt 90 seter i nasjonalforsamlingen.

Sosialdemokratene, et annet sentrum-venstreparti, kunngjorde at de ville støtte en regjeringskoalisjon sammen med partiet Venstre og med Golob som statsminister. De tre partiene har flertall sammen i parlamentet. 25. mai 2022 ble Golob bedt om å danne regjering, og hans regjering ble innsatt 1. juni 2022.

Familie
-------

Golob ble i 2023 skilt fra sin kone Jana Nemec Golob etter mer enn tretti års ekteskap. De har tre barn.

Referanser
----------

1. ↑   opac.si.cobiss.net[Hentet fra Wikidata]
2. ↑   n1info.si[Hentet fra Wikidata]
3. 1 2  «Robert Golob elected prime minister». The Slovenian Press Agency (STA). 25. mai 2022.
4. ↑  «Assoc. Prof. Robert Golob, PhD. President of Management Board, GEN-I d.o.o.». University of Ljubljana Faculty of Engineering.
5. ↑  «Preskočil razred, skočil na čelo države». Primorske novice. 25. april 2022.
6. ↑  «Ekipa». listarobertagoloba.si.
7. ↑  «Janković za N1: Robertu Golobu sem pripravljen odstopiti Pozitivno Slovenijo». 9. desember 2021.
8. ↑  «Pozitivna Slovenija: Začasno premirje». 4. oktober 2013.
9. ↑  «Poslovno poročilo – stranka Zavezništvo Alenke Bratušek za leto 2014» (PDF). april 2022.
10. ↑  «Kromberk - Loke - Krajevne skupnosti - O mestni občini».
11. ↑  «Robert Golob elected new head of renamed green party». The Slovenia Times. 26. januar 2022.
12. ↑  «Po 99 odstotkih preštetih glasov zmaga Gibanja Svoboda, v DZ-ju le pet strank» **(slovensk)**. RTVSLO.si.
13. ↑  «Janez Janša suffers heavy defeat as newcomer party wins Slovenian election». POLITICO. 24. april 2022.
14. ↑  «Veste, kdo je žena Roberta Goloba? Našli smo njeno fotografijo» **(slovensk)**. www.slovenskenovice.si.

|  |  |
| --- | --- |
| Oppslagsverk/autoritetsdata | VIAF **·** GND
 |